450/2022

Útdráttur

Staðfestur var úrskurður Héraðsdóms Reykjavíkur þar sem vísað var frá kröfu sóknaraðila þar sem kröfugerðin var ekki talin standast áskilnað 1. mgr. 80. gr. laga og 4. mgr. 114. gr. laga nr. 91/1991. Krafan laut að því að varnaraðila yrði með dómi gert skylt, að viðlögðum dagsektum frá og með þeim degi er 90 dagar eru liðnir frá dómsuppsögu, að beisla rennsli grunnvatns frá fasteign varnaraðila inn á aðliggjandi lóð sóknaraðila, með því að útbúa á lóð varnaraðila, við lóðamörk þessara eigna, djúpan brunn ogmeð dómi gert skylt, að viðlögðum dagsektum, að sjá til þess að úr brunninum dælist jafnóðum það grunnvatn sem í hann leitar og renni í fráveitukerfi Reykjavíkurborgar.

Úrskurður Landsréttar

Landsréttardómararnir E-kk-nf J-kk-nf, H-kvk-nf Þ-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðilar skutu málinu til Landsréttar með kæru 8. júlí 2022. Greinargerð varnaraðila barst réttinum 28. júlí 2022. Kærður er úrskurður Héraðsdóms Reykjavíkur 27. júní 2022 í málinu nr. E- 682/2022 þar sem vísað var frá dómi kröfu sóknaraðila um að varnaraðila verði með dómi gert skylt, að viðlögðum 150.000 króna dagsektum frá og með þeim degi er 90 dagar eru liðnir frá dómsuppsögu, að beisla rennsli grunnvatns frá fasteign varnaraðila Tryggvagötu 14 í Reykjavík inn á aðliggjandi lóð sóknaraðila Tryggvagötu 16, með því að útbúa á lóð varnaraðila við lóðamörk þessara eigna og sem næst húsvegg Vesturgötumegin, milli húsveggjar og stoðveggjar, brunn svo djúpan að botn hans verði ekki hærri en 4,15 metrum yfir sjávarmáli og með dómi gert skylt að viðlögðum sömu dagsektum að dæla úr honum með viðvarandi hætti því grunnvatni sem í hann leitar og veita í fráveitukerfi Reykjavíkurborgar. Kæruheimild er í j-lið 1. mgr. 143. gr. laga nr. 91/1991 um meðferð einkamála.

2

Sóknaraðilar krefjast þess að hinum kærða úrskurði verði hrundið og að lagt verði fyrir héraðsdóm að taka framangreinda kröfu þeirra til efnismeðferðar. Þá krefjast sóknaraðilar kærumálskostnaðar.

3

Varnaraðili krefst þess að úrskurður héraðsdóms verði staðfestur. Þá krefst hann kærumálskostnaðar.

4

Auk sóknaraðila eru stefnendur í héraði Tryggvagata 16, húsfélag, og i 8 Gallerí ehf. en félögin eiga ekki aðild að þeirri kröfu á hendur varnaraðila sem vísað var frá dómi með hinum kærða úrskurði.

Niðurstaða

5

Dómkrafa í stefnu þarf að meginreglu að vera svo ákveðin og ljós að unnt sé að taka hana upp í dómsorði er leiði eitt út af fyrir sig til málaloka um sakarefnið, sbr. d-lið 1. mgr. 80. gr. og 4. mgr. 114. gr. laga nr. 91/1991. Þá þarf að tilgreina þær málsástæður sem krafan byggir á, svo og önnur atvik sem nauðsynleg eru til að samhengi málsástæðna verði ljóst, sbr. e-lið 1. mgr. 80. gr. sömu laga.

6

Framangreind krafa sóknaraðila inniheldur almenna og óljósa þætti. Eins og fram er komið felur hún í sér skyldu varnaraðila til að „beisla rennsli grunnvatns“ með því að útbúa brunn „sem næst húsvegg Vesturgötumegin“ og „dæla úr honum með viðvarandi hætti“ grunnvatni og „veita í fráveitukerfi Reykjavíkurborgar“. Í matsgerð dómkvaddra matsmanna sem sóknaraðilar byggja kröfuna á segir meðal annars að „[ó]víst [sé] hvort að þessi lausn/tillaga [sé] framkvæmanleg án stórfellds rasks, sem og vegna legu klappar“, „[e]kki [sé] ljóst í hvaða núverandi brunna fráveitukerfisins væri hægt að tengjast/dæla í“ en að tillöguna sé „vert að skoða“. Auk óskýrleika um hvað nákvæmlega felist í kröfu sóknaraðila verður að telja vanreifað í stefnu hvernig og á hvaða grundvelli hún hafi stofnast. Samkvæmt þessu uppfyllir krafan og málatilbúnaður sóknaraðila ekki áskilnað framangreindra lagaákvæða. Verður hinn kærði úrskurður því staðfestur.

7

Sóknaraðilum verður gert að greiða varnaraðila kærumálskostnað fyrir Landsrétti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Sóknaraðilar, Basalt ehf., H-kk-nf J-kk-nf, E-kvk-nf S-kvk-nf U-x-x L-x-x, Þ-kvk-nf G-kvk-nf, Kápan ehf., Í-kk-nf Þ-kk-nf og H-kvk-nf S-kvk-nf, greiði óskipt varnaraðila, Tryggvagötu ehf., 3 50.000 krónur í kærumálskostnað.